Cuniperto

Cuniperto (Cunibert edo Cunincpert ere) 688tik 700era arte lombardiarren erregea izan zen. Tronua bere aita Pertarito hiltzean eskuratu zuen, 680tik jada tronura asoziatuta egon bazen ere.

 Bizitza 
Errege bakarra bihurtu eta laster Alahis Bresciako dukeak Cuniperto boteretik kanporatu zuen. Alahis Pertaritoren erregealdian matxinatu zen ere, baina Cuniperto izan zen, Paulo Diakonoren Historia Langobardorum-en arabera, bere aitari errukia erakusteko gomendatu ziona. Jakinarazten da Pertaritok bere semeari ondorio txarretaz ohartarazi ziola. Horrela, Pertaritoren heriotzaren ondoren, Alahisek Cuniperto Isola Comacinara alde eginarazi zuen, Comoko aintziran dagoen irla. 

Alahisen agintaldiaren erregistro bakarra Paulo Diakonoren Historia Langobardorum-en V. liburuan jasotzen da. Bere agintaldia latza eta tiranikoa bezala irudikatzen da, eta bereziki Eliza Katolikoaren aurkakoa. Elizaren babesa eta, batez ere, “herritarren” (batez ere Bresciako Aldo eta Grauso anaien) onespena galdu ondoren, Cuniperto Paviara itzuli eta agintea berreskuratu zuen. Hala ere, Alahisek nahikoa babes lortu zuen bien arteko gatazka bideratzeko. Cunipertok, Piemonteko gizonekin, Alahis eta Venetia-ko gizonen aurka garaipena lortu zuen Coronateko guduan, Adda ibaiaren adarrean, Lodi inguruan, 689an. Alahis guduan hil zen.

Cunipertok beste altxamendu batzuk ere zapaldu zituen bere erregealdian, Ansfrido Friuliko dukearena, adibidez.

Gainera, Italiako Elizan Hiru Kapituluen zisma arrakastaz konpondu zuen, Aquileiako patriarkaren eta Grado-ko bere aurkari patriarkaren artean.

700. urtean hil zen eta bere seme gazte Liutpertok tronua hartu zuen.  Paviako Santissimo Salvatore Basilikan lurperatu zuten. Ansprando Liutpertoren erregeordea izan zen. Bere erregealdian hainbat gerra izan ziren. 

Cuniperto bere aurpegia txanponetan erakutsi zuen lehen lombardiar erregea izan zen.

 Erreferentziak 

 Kanpo estekak 

Kategoria:Lombardiako errege-erreginak